முன்னாள் SPD தலைவர் சிக்மார் காப்ரியேல் குறிப்பிடுகையில், பழமைவாத கட்சிகள் முன்மொழிந்த முகாம்களை, இரண்டரை ஆண்டுகளுக்கு முன்னர் அவை முன்மொழிந்தபோது மதிப்பிட்டதை விட இப்போது வித்தியாசமாக மதிப்பிட வேண்டியுள்ளது என்றார். “2015 இடப்பெயர்வு குடியேற்ற மண்டலங்களை வைத்து பார்த்தால், நாம் நாளொன்றுக்கு சுமார் 3,000, 4,000, 5,000 அகதிகளைக் குறித்து பேசிக் கொண்டிருக்கிறோம்,” என்று பேர்லினில் SPD நாடாளுமன்ற குழுவின் ஓர் அவசர கூட்டத்திற்கு முன்னதாக காப்ரியேல் தெரிவித்தார். “நாம் அந்நேரத்தில், மக்களை அடைத்து வைக்க விளையாட்டு மைதானங்களை நிரப்ப விரும்பவில்லை என்பதை தெரிவித்தோம். இன்று, நாம் முற்றிலும் வேறு கோணத்தில் பேசிக் கொண்டிருக்கிறோம்,” என்றார்.